ΓΡΑΠΤΗ ΕΡΩΤΗΣΗ E-1994/99

υποβολή: Paul Rbig (PPE-DE) προς την Επιτροπή

(9 Νοεμβρίου 1999)

Θέμα: Υποχρέωση αναγραφής των τιμών στο Διαδίκτυο

Το εσωτερικό εμπόριο της Αυστρίας που πραγματοποιείται μέσω Διαδικτύουπόκειται στη νομοθεσία αναγραφής των τιμών και στην οδηγία για την ένδειξη των τιμών, οι οποίες καθορίζουν τον τρόπο αναγραφής των μικτών τιμών.

Στις περιπτώσεις, όπου μεμονωμένοι έμποροι πωλούν μέσω Διαδικτύου σε διάφορες χώρες, προκύπτουν δύο ερωτήματα: κατά πόσο η τιμή πρέπει να αναγραφεί σε ακαθάριστη (τότεπολογίζονται και οι διαφορετικοί Φ.Π.Α.) ή σε καθαρή μορφή και σε ποιο νόμισμα.

Εξαιτίας της ιδιαιτερότητας του Διαδικτύου όμως θα ήταν αναμφίβολα σκόπιμο να δημιουργηθεί ένα ειδικό καθεστώς, το οποίο π.χ. θα προβλέπει την αναγραφή των καθαρών τιμών και θα επιτρέπει ταυτόχρονα την ενημέρωση του καταναλωτή σχετικά με όλες τιςπόλοιπες δαπάνες (π.χ. Φ.Π.Α., έξοδα αποστολής, τελωνειακοί δασμοί). Στην αντίθετη περίπτωση οι Ευρωπαίοι έμποροι που διαθέτουν τα προϊόντα τους μέσω Διαδικτύου θα μειονεκτούσαν έναντι των Αμερικανών ανταγωνιστών τους και οι καταναλωτές θα αποθαρρύνονταν από τον περίπλοκο τρόπο αναγραφής των τιμών στις ηλεκτρονικές συναλλαγές (11 διαφορετικοί σταθεροί συντελεστές του Φ.Π.Α.).

Σκοπεύει η Ευρωπαϊκή Επιτροπή να θεσπίσει ένα τέτοιο ειδικό καθεστώς σχετικά με το εμπόριο στο Διαδίκτυο για να καθησυχάσει τις δικαιολογημένες ανησυχίες της αγοράς, και ποιες εξαιρέσεις από τηνποχρέωση αναγραφή των μικτών τιμών θα μπορούσαν να προβλεφθούν σ' αυτό το καθεστώς;

Απάντηση του κ. Byrne εξ ονόματος της Επιτροπής

(8 Δεκεμβρίου 1999)

Η οδηγία 98/6/ΕΚ του Κοινοβουλίου του Συμβουλίου, της 16 Φεβρουαρίου 1998, περί της προστασίας των καταναλωτών όσον αφορά την αναγραφή των τιμών των προϊόντων που προσφέρονται στους καταναλωτές(1) έχει ως αντικείμενο την πρόβλεψη της αναγραφής των τιμών πώλησης και της μοναδιαίας τιμής των προϊόντων που προσφέρονται από επαγγελματίες στους καταναλωτές. Το άρθρο 2 της οδηγίας καθορίζει την τιμή πώλησης ως «την τελική τιμή που ισχύει για μια μονάδα του προϊόντος ή για δεδομένη ποσότητα του προϊόντος, συμπεριλαμβανομένου του ΦΠΑ και όλων των λοιπών φόρων».

Εξάλλου, το άρθρο 4 της οδηγίας 97/7/ΕΚ του Ευρωπαϊκού Κοινοβουλίου και του Συμβουλίου της 20 Οκτωβρίου 1997 για την προστασία των καταναλωτών κατά τις εξ αποστάσεως συμβάσεις(2), ορίζει ότι ο καταναλωτής, πριν τη σύναψη κάθε σύμβασης εξ αποστάσεως, πρέπει να λάβει πληροφορίες σχετικά με την τιμή του αγαθού ή τηςπηρεσίας, συμπεριλαμβανομένων όλων των φόρων, σχετικά με τα έξοδα παραδόσεως ενδεχομένως - καθώς και σχετικά με το κόστος χρησιμοποιήσεως του μέσου επικοινωνίας εξ αποστάσεως, ότανπολογίζεται με βάση άλλη εκτός των βασικών τιμολογίων.

Όσον αφορά το νόμισμα στο οποίο πρέπει να αναφέρεται η τιμή, δενπάρχουν ειδικές κοινοτικές διατάξεις, αλλά πρέπει να ληφθείπόψη το άρθρο 4 της οδηγίας 98/6/ΕΚ στο οποίο ορίζεται ότι τα κράτη μέλη μπορούν να ορίζουν ότι ο ανώτατος αριθμός των προς αναγραφή τιμών είναι περιορισμένος.

Όσον αφορά το εμπόριο μέσω του διαδικτύου, οι διατάξεις της οδηγίας 98/6/ΕΚ εξακολουθούν να ισχύουν. Ωστόσο πρέπει να αναφέρουμε ότι στο πλαίσιο της τροποποιημένης οδηγίας του Κοινοβουλίου και του Συμβουλίου σχετικά με ορισμένες νομικές πτυχές του ηλεκτρονικού εμπορίου στην εσωτερική αγορά(3), το άρθρο 5.2 ορίζει ότι «τα κράτη μέλη προβλέπουν στη νομοθεσία τους ότι όποτε οι τιμές τωνπηρεσιών της κοινωνίας της πληροφορίας αναφέρονται σε τιμές και άλλους ουσιώδεις όρους και προϋποθέσεις, τα στοιχεία αυτά πρέπει να αναγράφονται κατά τρόπο ακριβή και μη επιδεχόμενο αντιρρήσεων και να περιλαμβάνουν όλα τα πρόσθετα έξοδα».

(1) ΕΕ L 80 της 18.3.1998.

(2) ΕΕ L 144 της 4.6.1997.

(3) COM(1999)427 τελικό.